OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 1 Pv 421/13/2201	Dunajská Streda 08.03.2016 
EEČ: 2-16-26-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 7.3.2016 spisová značka 1 Pv 421/13/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa XXXXX v čase o XXXXX hod. v XXXXX na XXXXX v obchodnom dome XXXXX z predajného regálu odcudzil 1 ks čokoládové dražé XXXXX v hodnote XXXXX eur a 5 ks žuvačiek XXXXX v hodnote XXXXX eur/ks tým spôsobom, že tento tovar uchopil do svojej ruky, uložil si ho do vrecka svojho kabátu, následne prešiel pokladňou bez zaplatenia, kedy bol zastavený a kontrolovaný pracovníkom XXXXX služby, pričom bolo zistené, že spoločnosti XXXXX XXXXX spôsobil škodu vo výške XXXXX eur a následne vykonanou lustráciou v evidencii priestupkov MV SR bolo zistené, že v predchádzajúcich dvanástich mesiacoch bol za obdobný trestný čin postihnutý blokovou pokutou vo výške XXXXX eur, pod č. pokutového bloku XXXXX Obvodného oddelenia PZ Dunajská Streda, ktoré nadobudlo právoplatnosť dňa 8.4. 2013,  

Uznesením prokurátora Okresnej prokuratúry Dunajská Streda zo dňa 7.3.2016, spisová značka 1 Pv 421/13/2201, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry Dunajská Streda sp.zn. 1Pv 421/13 - 5 zo dňa 10.10.2013 bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX za prečin krádeže podľa § 212 ods. 2 písm. f/ Tr. Zák., ktorého sa dopustil na tom skutkovom základe, ako je to uvedené vo výrokovej časti tohto uznesenia. Predmetné uznesenie vydané podľa § 216 ods. 1 Tr. por. nadobudlo právoplatnosť dňa 01.11.2013. 

Podľa § 216 ods. 2 Tr. por., bola obvinenému určená skúšobná doba v trvaní 12 mesiacov, ktorá mu uplynula dňom 01.11.2014.      

Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por..

Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vedenie riadneho života obvineným, voči ktorému bolo podmienečne zastavené trestné stíhanie, predpokladá jeho ďalšiu bezúhonnosť, teda jeho neodsúdenie za iný trestný čin, resp. nepostihnutie za priestupok, iný správny delikt alebo disciplinárne previnenie.

Z odpisu z registra trestov obvineného vyplýva, že po podmienečnom zastavení trestného stíhania tunajšou prokuratúrou, obvinený v ňom nemá žiadny záznam. Z miesta trvalého pobytu obvinený nebol bližšie hodnotený. Lustráciou v evidencii tunajšej prokuratúry bolo zistené, že obvinený v priebehu skúšobnej doby nebol vedený ako trestne stíhaná osoba na území Slovenskej republiky. Zo správy z Okresného riaditeľstva PZ, odbor kriminálnej polície Dunajská Streda vyplýva, že obvinený v priebehu skúšobnej doby nebol vedený ako trestne stíhaná osoba na území Slovenskej republiky. 

Obvinený bol počas plynutia skúšobnej doby 1x prejednávaný za priestupok (priestupok proti verejnému poriadku – vzbudil verejné pohoršenie), za čo mu bola uložená bloková pokuta vo výške XXXXXEur. Uvedený priestupok však vzhľadom na jeho charakter nepovažujem za dostatočný dôvod, aby nebolo rozhodnuté o osvedčení sa obvineného.

Vzhľadom na vyššie uvedené skutočnosti mám za to, že mladistvý obvinený splnil všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok. 

JUDr. Viktor Kubala
prokurátor